《雁足书》
宋代·林希逸

中郎沙漠外，羝乳事何如。赖有云中雁，能传足上书。

衔芦来内苑，系帛自穹庐。地说荒寒极，人称老病馀。

史徒誇问犬，诗莫咏烹鱼。青鸟仙家使，吾今益信渠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。